section_heading: Kritike
paragraph_text: Kao iznenađujući hit, film Stranputica postao je popularan ne samo u Hollywoodu, već i u ostatku SAD-a i svijeta. Zbog toga što je tamo sniman, Santa Ynez Valley postala je popularno turističko odredište. Sam film nominiran je za pregršt filmskih nagrada od kojih je mnoge i osvojio, a često se proziva "najbolje ocijenjenim filmom 2004. godine". Uz iznimku glavnog glumca Giamattija koji je već glumio u kritički uspješnim filmovima, za ostale glumce film je označio njihov najveći dotadašnji uspjeh. Haden Church i Madsen bili su nominirani za svoje uloge za prestižnu filmsku nagradu Oscar. Time Magazine je od tog filma nadalje proglasio Giamattija "najboljim karakternim glumcem na svijetu".<ref> Sandra Oh, koja je od tada prekinula romantičnu vezu s redateljem filma Alexanderom Payneom počela je glumiti u popularnoj seriji Uvod u anatomiju za koju je osvojila nagrade Zlatni globus i Screen Actors Guild Award. Church je poslije filma zaigrao u velikom hitu Spider-Man 3.